Támadják a Székely Nemzeti Tanácsot
Ultranacionalista támadást indított a vasárnap megalakult Székely Nemzeti Tanács (SZNT) ellen hétfõn a román parlament legnagyobb ellenzéki ereje, a Nagy-Románia Párt (PRM), amelynek vezetõje azt állította, hogy a tanács felállítását "bátorította" Mádl Ferenc magyar államfõ látogatása a térségben, illetõleg a román államfõ vagy a kormányfõ hiányzása.
Corneliu Vadim Tudor, a PRM elnöke a román szenátus plénumán bejelentette: pártja büntetõjogi feljelentést tesz az SZNT kezdeményezõi és szervezõi ellen. C.V. Tudor "alkotmány-, nemzet- és Európa-ellenesnek" mondta az SZNT létrehívását. Ezzel egyidejûleg a PRM szenátusi csoportja kezdeményezte a házbizottságnál, hogy tûzzék napirendre az SZNT "ügyét", a parlament felsõháza pedig foglaljon állást a kérdésben.

Hasonló kérést intézett a képviselõház PRM-csoportja az képviselõház állandó irodájához. C.V.Tudor szerint a parlamenti vitában érinteni kell az SZNT "törvénytelenségének" a kérdését, és a törvényhozó testületeknek "egyértelmûen állást kell foglalniuk" a Sepsiszentgyörgyön megalakult tanács "szegregációs jellegével" kapcsolatban.

A PRM indítványával kapcsolatban Tudor Mohora, a román képviselõház titkára kijelentette: a ház napirendjén nem szerepelhetnek "elvi kérdések". A ház jegyzõje hozzátette: ha a PRM "olyan formulát javasol, amely megfelel a házszabályoknak", vagyis ha törvénytervezetet vagy nyilatkozat-tervezetet nyújt be, azt megtárgyalhatja a képviselõház. Végül Mohora bejelentette, hogy a házbizottság szerdán újra megvizsgálja a kérdést, ha a PRM már átfogalmazta kérését.
Székely Nemzeti Tanács Magyarország Nagy-Románia Párt támadás PRM Mádl Ferenc parlament